open-index/open-wikipedia-markdown huggingface dataset:
5-Bromouracilo

O **5-bromouracilo** (**5-BrU**, **5BrUra** ou **br5Ura**) é un derivado bromurado do uracilo que actúa como un antimetabolito ou análogo de base, substituíndo a timina no ADN, e pode inducir mutacións no ADN da mesma maneira que a 2-aminopurina. Utilízase principalmente como mutáxeno experimental, pero o seu derivado desoxirribósido (5-bromo-2-desoxi-uridina) utilízase para tratar os neoplasmas.

O 5-BrU existe en tres formas tajutoméricas que teñen diferentes propiedades de apareamento de bases. A forma ceto (mostrada na caixa de datos) é complementaria da adenina, así que pode ser incorporarada ao ADN ao aliñar residuos de adenina opostos durante a replicación do ADN (ver abaixo á esquerda). Alternativamente, o enol (debaixo á dereita) e as formas iónicas son complementarias da guanina. Isto significa que o 5-BrU pode estar presente no ADN enfronte da adenina ou guanina.

450px|esquerda
As tres formas intercámbianse frecuentemente, razón pola cal as propiedades de apareamento de bases poden ser alteradas en calquera momento. O resultado disto é que durante a seguinde rolda de replicación se aliña unha base diferente enfronte do residuo de 5-BrU. As seguintes roldas de replicación "fixan" o cambio ao incorporarse unha base nitroxenada normal na febra complementaria.

esquerda|miniatura|Mutaxénese por 5BU

Deste xeito, o 5-BrU induce unha mutación puntual por medio dunha substitución de base. Este par de bases cambia dun par A-T a un par G-C ou dun par G-C a un par A-T despois de certo número de ciclos replicación, dependendo de se o 5-BrU está na molécula de ADN ou é unha base que entra cando é enolizada ou ionizada.

## Notas 
## Véxase tamén 
### Outros artigos 
* 5-Fluorouracilo
* 5-Clorouracilo
Mikhail Tikhonravov

**Mikhail Tikhonravov**, nado o 29 de xullo de 1900 e finado o 3 de marzo de 1974, foi un enxeñeiro soviético pioneiro no deseñeo de naves espaciais e en foguetería.

Tikhonravov naceu en Vladimir, Rusia. Asistiu á Academia da Forza Aérea Zhukovsky de 1922 a 1925, onde entrou en contacto coas ideas de Konstantin Tsiolkovskii sobre o voo espacial. Despois de graduarse e ata 1931 traballou en varias fábricas de aeronaves e interesouse polo desenvolvemento de planeadores. Despois de 1931 adicouse ao desenvolvemento da foguetería. En 1932 uniuse ao Grupo para o Estudo do Movemento a Reacción (GIRD) como xefe de brigada, construíndo o foguete GIRD-09, alimentado por osíxeno líquido e gasolina xelificada e lanzado o 17 de agosto de 1933.

Formou parte do Instituto de Investigación Científica da Reacción (RNII) cando o GIRD e o Laboratorio de Dinámica de Gases (GDL) se xuntaron en 1933. A partir de 1938 Tikhonravov comezou a investigar sobre motores foguete  alimentados por propelente líquido e desenvolveu foguetes para o estudo das capas altas da atmosfera. A finais dos anos 1930 detívose o desenvolvemento de foguetes de propelente líquido e Tikhonravov centrouse na investigación de proxectiles para o sistema de Katiusha de lanzamento de foguetes.

En 1946 nomearono subdirector do NII-4 na Academia de Ciencias da Artillería e desenvolveu o proxecto VR-190. En 1948 propuxo un tipo de foguete multietapa no que os motores funcionarían en paralelo (foguetes en paquete) para lograr un maior alcance. A proposta foi recibida con escepticismo e ridiculizada entre os científicos no seu momento, cando se cría que o límite absoluto para o alcance dun foguete eran uns 1000 km. No NII-4 liderou un equipo de investigadores que fixeron importantes estudos sobre foguetes en paquete, o movemento orbital de satélites, programas de control óptimo de cabeceo para o lanzamento cara órbita, traxectorias de reentrada e escudos térmicos. En 1956 Sergei Koroliov engadiu a Tikhonravov e ao seu equipo á súa oficina de deseño, a OKB-1.

Despois do lanzamento do Sputnik 1 e do Sputnik 2, Tikhonravov, xunto con outros científicos, recibiu o premio Lenin en 1957.

A pesar de ser un dos científicos líderes que levaron ao desenvolvemento do Sputnik 1 e o seu foguete lanzador, o Sputnik 8K71PS, gran parte do seu traballo non foi acreditado.

Tikhonravov deseñou o primeiro foguete soviético de propelente líquido, propuxo a idea do foguete agrupado para o mísil R-7, supervisou o deseño do foguete Vostok no que voou Iuri Gagarin e xestionou o desenvolvemento das primeiras sondas lunares soviéticas. Tamén colaborou en gran medida no desenvolvemento do Sputnik 1.

A Tikhonravov se lle debe o acuñamento e popularización do termo *cosmonauta* para diferenciarse do anglosaxón *astronauta*.

En Marte hai cráter nomeado na súa homenaxe, o cráter Tikhonravov.

## Notas 
## Véxase tamén 
### Outros artigos 
*Sputnik 1
Hipótese do impacto no Younger Dryas

[miniatura|[Visualización científica dun modelo de elevación dixital da NASA coa capa de xeo eliminada para mostrar a superficie do substrato rochoso na rexión ao redor do glaciar Hiawatha, en Groenlandia. A topografía mostra claramente o cráter.https://svs.gsfc.nasa.gov/4572]
A **hipótese do cometa Clovis** ou '*hipótese do impacto no *Younger Dryas'''* afirma que un obxecto extraterrestre estoupou sobre América do Norte en 12,9 ka, iniciando o evento de frío chamado locamente de *Younger Dryas*, e causou a extinción da megafauna norteamericana e o fin da cultura arqueolóxica de Clovis. 

[miniatura|Mapa de [Mario Pino et al. 2019 que mostra 53 sitios do límite do *Younger Dryas*. Os puntos laranxas representan 28 sitios con picos tanto en platino (Pt) como noutros indicadores de impacto, como esférulas ricas en ferro de alta temperatura. Os puntos vermellos representan 24 sitios con indicadores de impacto, pero sen medicións de Pt.]]

## Posíbeis lugares do impacto 
A localización do impacto ou explosión proposta permanece incerta, pero a suposta evidencia para a precipitación vén de varios lugares norteamericanos, incluíndo Groenlandia e os actuais Estados Unidos, e un lugar en Bélxica.

## Probas físicas e escepticismo 
As probas físicas interpretadas como sinaturas dun evento de impacto pódense separar en dous grupos. O primeiro grupo consiste en mostrar altas concentracións de radioactividade, iridio e fulerenos enriquecidos en ³He. O segundo grupo consiste en evidencias de esferas e alongados de carbono, esférulas e grans magnéticos, subprodutos de incendios forestais catastróficos e nanodiamantes. As investigacións recentes suxeriron que as evidencias dos nanodiamantes, que se forman baixo condicións de alta presión e temperatura, poderían estar vinculadas a un impacto extraterrestre. Este tipo de diamantes microscópicos atopáronse en capas de sedimentos datadas arredor de 12,9 ka, coincidindo co inicio do *Younger Dryas'', o que reforza a hipótese do impacto. 

Outros científicos propoñen que os cambios climáticos e a extinción da megafauna poderían deberse a outros factores, como alteracións nas correntes oceánicas ou actividade volcánica, aínda que non se descarta unha combinación de varios eventos catastróficos.
## Notas 
## Véxase tamén 
### Outros artigos 
* Asteroide
* Cometa
* Cultura Clovis
* Extinción masiva do Holoceno
* Hipótese Shiva
* Megafauna do Plistoceno
* Poboamento de América
Reduced instruction set computing

Os ordenadores de conxunto de instrucións reducido ou ***reduced instruction set computer*** (RISC) son aqueles nos que as instrucións de código máquina teñen todas a mesma lonxitude, unha palabra por instrución, o número de instrucións adoita ser menor e apenas hai instrucións con modos de direccionamento distintos aos habituais.

## Historia 
As primeiras arquitecturas de ordenadores RISC foron a IBM 801, de IBM; MIPS, da Universidade de Stanford; e RISC 1 e 2, da Universidade de California en Berkeley.

## Notas 
## Véxase tamén 
### Outros artigos 
*Complex instruction set computing
*Arquitectura de conxunto de instrucións
Primorial

En matemáticas, e máis particularmente en teoría de números, **o primorial**, denotado por "#", é unha función de números naturais a números naturais semellante á función factorial, mais en lugar de multiplicar sucesivamente números enteiros positivos, a función só multiplica os números primos .

O nome "primorial", acuñado por Harvey Dubner, fai unha analoxía cos *primos* semellante á forma en que o nome "factorial" se relaciona cos *factores*.

## Definición con números primos 
miniatura|300x300px| en función de , representado logarítmicamente.
Para o -ésimo número primo , o primorial  defínese como o produto dos  primeiros primos:  

: p_n\# = \prod_{k=1}^n p_k,

onde  é o -ésimo número primo. Por exemplo,  significa o produto dos 5 primeiros primos:

: p_5\# = 2 \times 3 \times 5 \times 7 \times 11= 2310.

Os cinco primeiros primoriais  son:

: 2, 6, 30, 210, 2310 .

A secuencia tamén inclúe  como produto baleiro . Asintoticamente, os primoriais  medran segundo:

: p_n\# = e^{(1 + o(1)) n \log n},

onde  é a notación O pequeno.

## Definición con números naturais 
miniatura|300x300px| (amarelo) en función de , en comparación con  (vermello), ambos os dous representados logarítmicamente.
En xeral, para un enteiro positivo , o seu primorial, , é o produto dos primos que non son maiores que ; é dicir,  

  n\# = \prod_{p \le n\atop p \text{ prime}} p = \prod_{i=1}^{\pi(n)} p_i = p_{\pi(n)}\# ,

onde  é a función de contaxe de números primos , que dá o número de primos ≤ .

Por exemplo, 12# representa o produto deses números primos ≤ 12:
: 12\# = 2 \times 3 \times 5 \times 7 \times 11= 2310.

Por tanto coas dúas nomenclaturas temos:
: 12\# = p_{\pi(12)}\# = p_5\# = 2310.

## Datos relacionados 
* Os primoriais están relacionados coa primeira función de Chebyshev, escrita ϑ (n)  segundo:
: \ln (n\#) = \vartheta(n). 

* Dado que \vartheta(n) achégase asintóticamente a  para valores grandes de , os primoriais crecen segundo:
: n\# = e^{(1+o(1))n}.

* Para o Primorial, coñécese a seguinte aproximación:

: n\#\leq 4^n.

 A maiores: \lim_{n \to \infty}\sqrt[n]{n\#} = e . Para n, os valores son máis pequenos que [[Número e|]],  pero para  maior, os valores da función superan o límite  e oscilan infinitamente arredor de  máis adiante.

* Sexa p_k o -ésimo primo, entón p_k\# ten exactamente 2^k divisores. Por exemplo, 2\# ten 2 divisores, 3\# ten 4 divisores, 5\# ten 8 divisores e 97\# xa ten 2^{25} divisores, xa que 97 é o 25º primo.
* A suma dos valores recíprocos do primorial converxe cara a unha constante

: \sum_{p\,\in \,\mathbb{P}} {1 \over p\#} = {1 \over 2} + {1 \over 6} + {1 \over 30} + \ldots = 0{.}7052301717918\ldots
: A expansión de Engel deste número dá como resultado a secuencia dos números primos (Ver )
## Notas 
## Véxase tamén 
### Bibliografía 
* 
### Outros artigos 
* Factorial.
César Fernández Gonzalez

**César Fernández González**, nado no Barco de Valdeorras o 28 de xaneiro de 2004, é un xogador de fútbol galego que xoga como porteiro no Celta de Vigo Fortuna, equipo filial do Celta de Vigo.

## Traxectoria
César Fernández comezou a súa no Club Polideportivo Calasancio de Monforte, preto da súa vila natal, O Barco. Posteriormente continuou a súa carreira nas categorías inferiores do Celta, onde fichou polo Alevín A. Na tempada 2023-24 militou no Gran Peña, que nese ano funcionaba como terceiro filial do club celeste coa denominación de Celta C-Gran Peña. Debutou co Celta Fortuna fronte á SD Logroñés no campo das Gaunas o 3 de decembro de 2023, nun encontro que finalizou con vitoria celeste por 2 a 3.

O seu debut co primeiro equipo do Celta de Vigo foi o 21 de xullo de 2024, da man do adestrador Claudio Giráldez, nun encontro amigábel disputado perante o Vizela no campo da Lomba, en Vilagarcía de Arousa, e que rematou coa vitoria celeste por 4 goles a 0. Fernández disputou os segundos 45 minutos do partido.

César Fernádez foi ademais porteiro internacional con diversas seleccións inferiores da Selección española de fútbol até a categoría sub-19.

## Notas 
## Véxase tamén
### Outros artigos
* Marc Vidal
* Iván Villar
Lago Villarino

O lago **Villarino** é un lago arxentino situado no departamento Lácar, na provincia de Neuquén .

## Toponimia 
Debe o seu nome ao mariñeiro e explorador galego Basilio Vilariño (ou Villarino), que nos últimos anos do século&nbsp;XVIII explorou a conca do río Limay, á que pertence o lago. Porén, é case seguro que nunca visitou o lago que actualmente leva o seu nome.

## Xeografía 
Protexidas polo Parque Nacional Nahuel Huapi, as súas costas están cubertas por un denso bosque andino patagón, en moi bo estado de conservación. Nas súas beiras abundan o coihue, a lenga e o mirto, mentres que nas augas do lago son numerosos os salmónidos, especialmente varias especies de troitas que atraen a moitos visitantes para practicar a pesca deportiva.

Este lago desauga a través dunha estreita canle, o río Villarino, duns 300 m de lonxitude, ata o lago Falkner. Desde este lago, as súas augas desembocan no río Filo Hua Hum, afluente do Caleufú, que é á súa vez é afluente do río Collón Curá, cuxas augas van dar ao río Limay.
Partido de Villarino

**Villarino** é un dos 135 partidos da provincia arxentina de Buenos Aires. Atópase no suroeste da provincia, limitado ao norte polos partidos de Puan, Tornquist e Bahía Blanca, ao sur polo río Colorado, que o separa do partido de Patagones, o distrito máis meridional da provincia de Buenos Aires; ao oeste pola provincia da Pampa, e ao leste polo mar Arxentino. As illas Wood e Ariadna forman parte do partido.

Polo decreto provincial 449/99, o municipio do partido de Coronel Rosales exerce a titularidade e administración das illas de Embudo, Bermejo e Trinidad, tres das illas da ría de Bahía Blanca, que suman uns 400 km². Porén, esas illas non pertencen legalmente ao partido de Coronel Rosales, senón que forman parte do partido de Villarino.

Segundo os resultados finais do censo de 2022, a poboación do partido alcanza os 32.717 habitantes. A súa cabeceira é a cidade de Médanos.

## Toponimia 
Toma o seu nome do mariñeiro e explorador galego Basilio Vilariño (ou Villarino).

## Localidades 
Poboación segundo o censo de 2010.

* Pedro Luro 9.494 habitantes.
* Mayor Buratovich (antiga Tres Chañares) 5.872 habitantes.
* Médanos 5.447 habitantes.
* Juan Cousté (Est. Algarrobo) 5.372 habitantes.
* Hilario Ascasubi 3.427 habitantes.
* Teniente Origone 145 habitantes.
* Colonia San Adolfo 109 habitantes.
* Argerich 80 habitantes.
* Laguna Chasicó
* Balneario La Chiquita

## Notas
Rafael Obrador

**Rafael Obrador Burguera**, nado en Campos  o 18 de novembro de 2004, é un futbolista español que xoga como lateral esquerdo no Torino, da Serie A italiana, cedido polo Benfica,.

## Traxectoria 
Nado na localidade mallorquina de Campos, comezou a xogar ao fútbol aos catro anos nas categorías inferiores do CE Campos, ata que con dez ingresou na canteira do Mallorca. Subiu polas diferentes categorías do club e en outubro de 2019, sendo aínda cadete, asinou o seu primeiro contrato profesional, chegando a un acordo co club ata 2024.

Aos 16 anos, e antes sequera de xogar co filial, Obrador debutou co primeiro equipo na Primeira División. Foi na derradeira xornada da tempada 2019/20 fronte a Osasuna no Sadar, co equipo balear xa descendido, cando o adestrador Vicente Moreno lle deu entrada como substituto de Iddrisu Baba. Converteuse así no oitavo futbolista máis novo en debutar en Primeira.

En outubro de 2020 anunciouse o seu traspaso ao Real Madrid para xogar no equipo xuvenil. Despois de destacar no xuvenil, subiu rapidamente ao Real Madrid Castilla, co que foi xa un habitual nas aliñacións titulares durante a tempada 2022/23 da Primeira Federación. Disputou unha segunda campaña ás ordes de Raúl e acadou os 76 partidos co filial, antes de realizar a pretempada co primeiro equipo no verán de 2024.

O 21 de agosto de 2024 anunciouse a súa cesión por un ano ao Deportivo da Coruña, que viña de ascender á Segunda División. Chegou ao club galego para reforzar o lateral esquerdo trala lesión na pretempada de Sergio Escudero. As continuas lesións deste converteron a Obrador no titular habitual nesta posición, pechando a tempada cun total de 34 partidos, 25 deles saíndo dende o once inicial. Ao remate da tempada, tanto o Deportivo como o xogador querían ampliar a cesión, pero o Real Madrid non aceptou.

En xullo de 2025 o Real Madrid traspasouno ao Benfica, da Primeira Liga de Portugal, por uns cinco millóns de euros. No club lisboeta apenas tivo participación, disputando só un encontro co primeiro equipo (ante o Tondela en liga) e dous co Benfica B. En xaneiro de 2026 saíu cedido ao Torino, da Serie A italiana, na busca de máis minutos.

## Estatísticas 
## Notas
Hackeamos o patriarcado

***Hackeamos o patriarcado*** é un ensaio coordinado por Soledad Torres publicado en 2024 no marco da colección Feminismos editado pola Editorial Galaxia.
## Características
Este traballo amosa como "As desigualdades de xénero amplifícanse no mundo dixital, onde non hai barreiras temporais e xeográficas, nin, por tanto, refuxio. Nas redes sociais, a violencia contra as mulleres e as disidencias sexuais e identitarias multiplícase. Tamén a asistencia dixital, cada vez máis presente nas nosas vidas, está ateigada de estereotipos sexistas e de tolerancia á violencia de xénero". O libro amosa resultados de investigacións da Universidade de Vigo, que analizan estes problemas e "propoñen solucións e referentes para que o mundo dixital sexa un espazo seguro e de crecemento para todas"

Os capítulos son:

* *Unha ollada feminista á asistencia dixital* de Torres Guijarro, Soledad,  Vázquez Silva, Iria e  Rodríguez García, Mercedes
* *Violencias de xénero dixitais, a falacia do virtual como un espazo alleo ao real* de Piñeiro Otero, Teresa.e Martínez Rolán, Xabier
* *Por que hai tan poucas mulleres no eido da enxeñaría? : unha imaxe conxelada* de Rivas Brea, Teresa, Vázquez Silva, Iria; Alonso Prieto, Elena; Saavedra González, Angeles; Pozo Antonio, José Santiago.; Torres Guijarro, Soledad; Araújo, María; Longo González, María Asunción.
* *As mulleres que nos levaron ao espazo* de Lorenzo González, María de las Nieves,  Calvo Iglesias, Encina e Alvarez Fernández, María Inés.
* *Instagram e os perigos sexistas para a mocidade de* Arévalo Iglesias, Lorena e Martínez López de Castro, Rut.
* *A mocidade galega diante da elección de estudos tecnolóxicos* de Alvarez Lires, Mari e Alvarez Lires, Xabier
* *A importancia de deseñar algoritmos que detecten a violencia de xénero dixital* de Rebeca Díaz Redondo, Mateo Ramos, Ana Fernández e Sonia Valladares

## Notas
Cipriano Prada

**Cipriano Prada Amedo**, nado en Haro o 26 de setembro de 1887, foi un futbolista español, que xogaba como centrocampista.

## Traxectoria 
Nacido na localidade rioxana de Haro, seus pais eran naturais de San Vicente de la Sonsierra (A Rioxa) e de Samaniego (Áraba). Criouse entre Haro e Bilbao, antes de instalarse en Pontevedra, onde a súa familia rexentou o Hotel Méndez Núñez, na praza de San Xosé. 

A fama de Prada e Nóvoa fixo que fosen convidados a reforzar o equipo do Real Madrid (chamado naquel entón aínda Madrid FC) na final da Copa do Rei de 1908, que se celebrou no estadio de O'Donnell de Madrid e na que saíu vencedor o equipo branco, ao derrotar por 2-1 ao Vigo FC. Prada continuou durante anos no Pontevedra Sporting, exercendo como capitán, e en 1913 foi un dos 11 homes que disputaron o primeiro partido da selección española, en Amute contra Francia. Formou na dianteira xunto aos vascos Angoso, Arzuaga, Elósegui e Minondo, nun partido que rematou con empate a un gol.

## Palmarés 
;Madrid FC
* **Copa do Rei (1):** 1908.

## Notas
The Lamb Lies Down on Broadway

***The Lamb Lies Down on Broadway*** é o sexto álbum de estudio da banda inglesa de rock progresivo Genesis, publicado como un dobre álbum o 22 de novembro de 1974 a través do selo Charisma Records. Trátase do derradeiro disco do grupo en contar co líder orixinal Peter Gabriel e tamén do seu traballo máis longo. Chegou ao número 10 da lista británica de álbums e ao 41 da *Billboard 200* nos Estados Unidos.

## Listaxe de cancións 
Todos os temas acreditados a Tony Banks, Phil Collins, Peter Gabriel, Steve Hackett e Mike Rutherford. Os compositores reais están listados abaixo. Todas as letras escritas por Peter Gabriel agás onde se indique.

## Notas
José Pérez Pombo

**José Pérez Pombo**, nado na Coruña en 1892 e finado na mesma cidade o 21 de xaneiro de 1924, foi un futbolista galego, que xogaba como centrocampista. 

## Traxectoria 
Naceu na Coruña en 1892, sendo un dos cinco fillos do comerciante e concelleiro Cándido Pérez Rodríguez e de Manuela Pombo Salgado. Foi xogador do María Pita e máis tarde histórico capitán do Real Club Coruña, onde coincidiu con xogadores como Quincho Yarza ou Joaquín Caruncho. Foi a primeira grande estrela do fútbol coruñés e en 1913 formou parte do primeiro partido da historia da selección española, en Amute contra Francia. Formou no centro do campo xunto aos vascos Enrique Figueroa e Bonifacio Echeverría, nun partido que rematou con empate a un gol.  

Ademais da súa faceta futbolística, practicou outras disciplinas. Foi debuxante e caricaturista, escritor e formou parte do coro Cántigas da Terra. mentres que súa irmá Araceli morreu en 1926 e súa nai en 1927. Era ademais cuñado do tamén futbolista Carpio Martínez, esposo de súa irmá Herminia e compañeiro seu no Real Club Coruña.

## Notas
Ambient 1ː Music for Airports

***Ambient 1ː Music for Airports*** é o sexto álbum de estudio de Brian Eno, publicado en 1978 a través do selo Polydor Records. É o primeiro álbum de música ambient de Eno publicado pola discográfica, sendo un xénero musical destinado a "inducir a calma e un espazo para pensar" sen deixar de ser "tan ignorante como interesante". Aínda que non é o primeiro traballo de Eno deste estilo estilo, atribúeselle a cuñaxe do termo. 

O álbum está formado por catro composicións creadas por capas de bucles de cintas de diferentes lonxitudes, e foron deseñadas para ser reproducidas en bucle como instalacións sonoras coa intención de desactivar a atmosfera ansiosa dunha terminal aeroportuaria. Eno definiu o seu enfoque en oposición ao Muzak "enlatado" e ás prácticas de *easy listening*. O álbum foi o primeiro dos catro álbums publicados na serie *Ambient* de Eno, que concluíu con *Ambient 4: On Land* de 1981.

En 2004, *Rolling Stone* atribuíu ao álbum a definición do xénero ambient. En 2016, Pitchfork clasificouno como o mellor álbum ambient de todos os tempos.

## Listaxe de cancións 
## Notas 
## Véxase tamén 
### Bibliografía 
*
Polígono equilátero

En xeometría, un **polígono equilátero** é un polígono que ten todos os lados da mesma lonxitude. Agás no caso do triángulo, un polígono equilátero non necesita ter tamén todos os ángulos iguais, mais se o fai, daquela é un polígono regular. Se o número de lados é polo menos catro, un polígono equilátero non necesita ser un polígono convexo: podería ser cóncavo ou mesmo autointersecante.

## Exemplos 
Todos os polígonos regulares e as figuras isotoxais son equiláteras. Cando un polígono equilátero non se cruza e é cíclico (os seus vértices están nunha circunferencia) debe ser regular. Un cuadrilátero equilátero debe ser convexo; este polígono é un rombo (ou un cadrado).

Un polígono tanxencial (aquel que ten unha circunferencia tanxente a todos os seus lados) é equilátero se e só se os ángulos alternativos son iguais (é dicir, os ángulos 1, 3, 5,... son iguais e os ángulos 2, 4, ... son iguais). Así, se o número de lados *n* é impar, un polígono tanxencial é equilátero se e só se é regular.

## Distancias 
O teorema de Viviani xeneralízase aos polígonos equiláteros:  A suma das distancias perpendiculares dun punto interior aos lados dun polígono equilátero é independente da localización do punto interior.

## Optimización 
miniatura| Catro pentadecágonos de Reinhardt
Cando un polígono equilátero está inscrito nun polígono de Reuleaux, forma un polígono de Reinhardt. Entre todos os polígonos convexos co mesmo número de lados, estes polígonos teñen o maior perímetro posíbel para o seu diámetro, o maior ancho posíbel para o seu diámetro e o maior ancho posíbel para o seu perímetro. 

## Notas 
## Véxase tamén 
### Outros artigos 
* Pentágono.
* Triángulo equilátero
### Ligazóns externas 
*Equilateral triangle With interactive animation
*A Property of Equiangular Polygons: What Is It About? Disquisición sobre o teorema de Viviani en Cut-the-knot.
Mónica Prego

**Mónica Prego Franqueira**, nada en Mercurín (Ordes) en 1975, é unha cociñeira e escritora galega.

## Traxectoria 
Criouse en Mercurín e graduouse en Ciencias Económicas e Empresariais na Universidade da Coruña e máis adiante fixo un mestrado en Auditoría e Control de Contas na Universidade de Santiago. Traballou no Reino Unido uns anos e, ao regresar, comezou a publicar desde 2017 cousas sobre cociña no  blog *Pandebroa*, que compaxinaba co seu traballo.

En 2024 publicou *A carón do lume:* receitas galegas, humildes e tradicionais, que pretende espertar un recordo, transmitir o sentir e a historia que vai de par de cada unha delas, as receitas que as avoas facían a carón da lareira, o centro das casas.

## Notas
Museo do Videoxogo

O **Museo do Videoxogo** (abreviado como **MUVI**, ás veces estilizado como **MUVi**) é un museo xestionado pola Fundación Museo do Videoxogo de Galicia. Está dedicado a preservar e reivindicar o videoxogo como elemento cultural. Sitúase no concello de Cangas.

## Historia 
O Museo do Videoxogo abriu por primeira vez en febreiro de 2019, e trasladouse a un espazo máis amplo en setembro de 2022. Neste novo espazo, ten capacidade para máis de 100 visitantes e diferentes estancias para expoñer as pezas do museo. Nas visitas de balde pódense ver a exposición principal e a **Sala do Videoxogo Galego**, onde se conservan e expoñen os videoxogos producidos en Galicia. Nas visitas pagas, pódense visitar ademais a **Habitación da Memoria** (unha recreación dun dormitorio adolescente dos anos 80), a **Zona de Experimentación** e o seu **Salón Arcade** (que recrea un salón de máquinas recreativas).

## Notas
Moisés Simes

**Moisés Simes Otero**, nado en Bueu o 20 de outubro de 1988, é un ex xogador de balonmán galego, que xogaba de extremo esquerdo.

## Traxectoria 
Comezou a xogar ao balonmán aos cinco anos, seguindo os pasos de seus curmáns maiores. Durante un tempo practicou balonmán e taekwondo, centrándose finalmente no primeiro deles. Tras xogar no club do seu pobo, o Gaeva Bueu, pediulle ao BM Cangas permiso para adestrar co filial deste. Axiña se converteu nunha peza importante do filial e máis tarde do primeiro equipo, co que conseguiu o ascenso á Liga ASOBAL na tempada 2011(/12. 

Militou durante os seguintes doce anos na máxima categoría do balonmán español, clasificándose para catro fases finais da Copa do Rei e disputando a Copa ASOBAL e a Copa EHF. En xuño de 2024, aos 35 anos, anunciou a súa retirada do balonmán, despois de 330 partidos na ASOBAL e 648 goles.

## Notas
Dub Housing

***Dub Housing*** é o segundo álbum de estudio da banda estadounidense de rock Pere Ubu, publicado o 17 de novembro de 1978 a través do selo Chrysalis Records. O álbum é agora considerado un dos seus mellores traballos, e foi descrito por *Trouser Press* como "simplemente unha das gravacións post-punk máis importantes".

O título é unha alusión aos ecos visuais de bloques de casas idénticos en Baltimore, presumiblemente que lembran o eco e a reverberación que caracterizan o dobraxe. "Dub" tamén é unha referencia ás Testemuñas de Xehová, que se refiren a si mesmas como "Dubs". O cantante David Thomas foi testemuña de Xehová. Nunha gravación pirata dun concerto de 1979, durante a canción "Sentimental Journey", David Thomas improvisa a frase "I live in a dub house!" A fotografía da portada mostra o edificio de apartamentos no 3206 Prospect Avenue preto do centro de Cleveland no que vivían os membros da banda cando se gravou este álbum.

## Listaxe de cancións 
## Notas
Alfonso González Martínez

**Alfonso González Martínez**, nado en Albacete o 4 de maio de 1999, e máis coñecido como ***Alfon***, é un futbolista que xoga no Celta de Vigo. A súa posición é a de dianteiro.

## Traxectoria
Alfon comezou a súa carreira como xuvenil do Albacete. Debutou co filial do equipo aos 17 anos, o 21 de agosto de 2016, empezando como titular nun partido da Terceira División contra o CD Atlético Tomelloso, que acabaría nunha derrota por 0 a 1. Anotou o seu primeiro gol con este equipo B o 9 de outubro de 2016, nunha derrota en casa contra o CD Toledo B por 1 a 3.​ Debutaría co primeiro equipo en Segunda B, finalmente, o 14 de maio dese mesmo ano, entrando como substituto de José Fran no minuto 72 de xogo, nun empate a cero contra o Real Madrid Castela.

O 29 de agosto de 2018 Alfon saíu cedido ao Internacional de Madrid da Terceira División por un ano. Ao terminar a súa cesión, renovou o seu contrato co Albacete o 12 de xullo de 2019 ata o ano 2022.​ Aínda así, volvería saír cedido, esta vez ao Getafe B da Segunda B.

O 21 de agosto de 2020 oficializouse o seu seguinte destino, de novo cedido durante un ano, ao Celta de Vigo da Primeira División de España, sendo asignado ao seu equipo filial, tamén militante na Segunda División B española. O 8 de xaneiro desde mesmo ano fixo o seu debut profesional na Primeira División, cando entrou como substituto de Fran Beltrán no minuto 73 do encontro, nunha partida fronte ao Vilarreal CF no que terminaría perdendo o Celta por 0 a 4.

Na tempada 2022-23, xa en propiedade do Celta, chega cedido ao Racing de Santander da Segunda División de España, no que xoga ata o mes de xaneiro de 2023, tras só disputar 223 minutos en oito partidos coa camiseta racinguista na LaLiga SmartBank e 58 minutos na Copa do Rey.

O 30 de xaneiro de 2023 firmou co Real Murcia C. F. da Primeira Federación, cedido ata o final da tempada polo Celta de Vigo. Na tempada 2024-25, de volta no Celta de Vigo, forma parte do cadro de xogadores do club vigués.

A súa primeira titularidade co equipo vigués foi o 26 de agosto de 2024, nun encontro no estadio da Cerámica fronte ao Villarreal que rematou con derrota celeste por 4 goles a 3. Foi substituído no minuto 70 por Iago Aspas.

## Clubs 
## Notas
Gonzalo Rodríguez Palmeiro

**Gonzalo José Rodríguez Palmeiro**, nado en Santiago de Compostela o 18 de xuño de 1975, é un adestrador  de baloncesto galego, que en 2024 dirixiu o Obradoiro, na Primeira FEB.

## Traxectoria 
Licenciado en Psicopedagoxía e mestre de Educación Primaria, comezou a dar clases de baloncesto no ano 2002, traballando na Federación Galega de Baloncesto e nas canteiras do CB Cluny e do CB Peleteiro, ambos de Santiago de Compostela. 

En 2007 converteuse en axudante do adestrador canario Felipe Coello no CB Balneario Archena, club murciano da LEB Bronce, e no 2008/09 asumiu as rendas como adestrador principal.

Na tempada 2009/10 uniuse a Moncho Fernández como axudante na dirección do UCAM Murcia, da Liga ACB. Na campaña 2010/11 ambos regresaron á súa Compostela natal para adestrar o Obradoiro na Liga LEB Ouro. Con Moncho como adestrador e Gonzalo como axudante, o club santiagués conseguiu o ascenso á Liga ACB, na que se mantivo durante as seguintes trece tempada consecutivas.

O 5 de xuño de 2024, tralo descenso á Primeira FEB, anunciouse a marcha de Moncho Fernández despois de 14 anos como adestrador, sendo sucedido polo propio Gonzalo Rodríguez. O 17 de decembro de 2024 foi destituído do cargo.

## Clubs 
* 2007-2008: CB Balneario de Archena. LEB Bronce (asistente).
* 2008-2009: CB Balneario de Archena. LEB Bronce  (primeiro adestrador).
* 2009: UCAM Murcia. Liga ACB (asistente).
* 2010-2024: Obradoiro . Liga ACB  (asistente).
* 2024-2024: Obradoiro. Primeira FEB (primeiro adestrador).

## Notas 
## Véxase tamén 
### Ligazóns externas 
* Datos do adestrador na Liga ACB .

[[Categoría:Nados en 1975]
SCSK

**SCSK** é o acrónimo de **Sumitomo Computer Service Corporation**, unha empresa xaponesa de Tecnoloxía da información con sede en Tokio, Xapón, que ofrece Servizos de TI e software de ordenador. Fóra do Xapón, é coñecida pola súa compra de  Sega Enterprises, Ltd. en 1984; empresa que vendeu en 2004 por máis de mil millóns de dólares.

## Historia 
En 1969, Sumitomo Computer Service Corporation foi renomeada como Sumitomo Corporation. En 2005, Sumitomo Corporation e Sumitomo Electronics Corporation fusionáronse en Sumitomo Computer System Corporation (SCSK).

Por separado, en 1968, CSK Corporation foi estabelecida polo empresario xaponés Isao Okawa. CSK é  acrónimo de "Computer Service". CSK fundou CSK Research Institute, máis tarde rebautizado como CRI Middleware, en 1983. No seu pico, a compañía, a empresa de software independente máis grande no Xapón até ser adquirida, foi chamada Grupo CSK. Na década dos anos 2000, o seu negocio de investimentos inmobiliaros inmobiliaria fallou, resultando en grandes perdas para a empresa con posterioridade á morte de Okawa en 2001.&nbsp;

En abril de 2011, Sumitomo Empresa adquiriu CSK a través dunha OPA. En outubro de 2011, Sumitomo Computer System Corporation e CSK Corporation pasaron por unha fusión fomral, na que Sumitomo Computer System absorbeu CSK Corporation e converteuse na actual SCSK Corporation.

Forma parte do Grupo Sumitomo.

## Servizos 
A empresa ofrece servizos de integración de sistemas, informática na nube, seguranza de información e produce software de computador no Xapón, maioritariamente en fundamentos B2B para empresas. O alcance e tipo empresarial de SCSK é similar a aqueles de Itochu Techno-Solucións, Uniadex e Mitsui Industria de Coñecemento, as cales tamén se especializaron en servizos de IT. A empresa está presente no Tokyo Stock Exchange dende 1989.

## Notas 
## Vexa tamén 
### Outros artigos 
* Sega Group
* Sammy Corporation

### Ligazóns externas 
* Sitio web oficial
Paseo (fusilamento)

***Paseo*** é o eufemismo procedente da lei de fugas co que se coñeceu a unha serie de episodios de violencia e represión política acaecidos durante a guerra civil española. Tiveron lugar tanto no bando republicano como no sublevado e viviron o seu auxe entre xullo e decembro de 1936. Íase buscar ás vítimas coa escusa de sacalas a dar un paseo, o cal terminaba co fusilamento nos descampados, moitas veces de noite. Ás veces participaban neles delincuentes comúns.

Indalecio Prieto definiría en 1961 en *Cartas a un escultor* estes paseos como:

## Notas 
## Véxase tamén 
### Bibliografía 
* 
* 
* 
* 
*
MathWorld

***MathWorld*** é unha enciclopedia de matemáticas en liña, creado e escrito en gran parte por Eric W. Weisstein. It is sponsored by and licensed to Wolfram Research, Inc. and was partially funded by the National Science Foundation's National Science Digital Library grant to the University of Illinois at Urbana–Champaign.

O caso foi posteriormente resolto fóra dos xulgados, coa WRI pagando unha cantidade non especificada e cumprindo outras estipulacións.

## Sistema de computación alxébrico 
O nome do sitio aparece como Wolfram Mathworld e está relacionado co  sistema alxébrico computacional (CAS) online aberto Wolfram Alpha

## Notas 
## Véxase tamén 
### Ligazóns externas 
* Sitio oficial
Día Internacional para Lembrar a Trata de Escravos e a súa Abolición

## Proclamación 
O Día Internacional para Recordar a Trata de Escravos e a súa Abolición foi proclamado pola UNESCO na súa 29ª Conferencia Xeral, en 1997. Esta conmemoración foi proclamada no ámbito do proxecto intercultural *Os camiños dos escravos.* O obxectivo desta xornada é rexistrar na memoria colectiva o que supuxo a trata de escravos, reflexionar sobre as súas causas, métodos e consecuencias históricas e analizar as interaccións que provocou entre África, Europa, América e o Caribe. 

## Celebración 
Este día celébrase o 23 de agosto. A data escolleuse porque, na noite do 22 ao 23 de agosto de 1791, comezou unha revolta en Saint Domingue (actualmente República de Haití), un acontecemento crucial para a abolición do comercio transatlántico de escravos.

A primeira celebración tivo lugar en Haití o 23 de agosto de 1998, seguida de Senegal, na illa de Goreia, o 23 de agosto de 1999. Desde entón, en varios países leváronse a cabo actos organizados polos Ministerios de Cultura, coa participación de mozos, educadores, artistas e intelectuais, por invitación do Director Xeral da UNESCO. 

## Notas 
## Véxase tamén 
### Outros artigos 
* Colonialismo
* Día Mundial da Cultura Africana e Afrodescendente
* Escravitude
* Imperialismo
* UNESCO
Eratsun

**Eratsun** é un concello de Navarra, na comarca de Malerreka, dentro do meiriñado de Pamplona.

## Demografía 
No ano 2023 contaba cunha poboación de 155 habitantes.

## Notas 
## Véxase tamén 
### Outros artigos 
*Lista de concellos de Navarra
Ana Wagener

**Ana Álvarez Wagener**, nada nas Palmas de Gran Canaria en 1962, é unha actriz española. Apareceu en filmes como *La voz dormida*, *El patio de mi cárcel* e *Biutiful*. Os seus papeis televisivos inclúen a personaxe de Vicenta Ramírez en *La Señora* e na súa secuela *14 de abril. La República*.

## Traxectoria 
Wagener graduouse na Escola Superior de Arte Dramática de Sevilla. Aos 18 anos, Alfonso Zurro escolleuna para a súa ópera *Carmen*, uníndose á compañía de teatro La Jácara en 1982.

Debutou no cinema no filme de 1987 *Los invitados*. Na televisión participou en series como *Querido maestro*, *Compañeros*, *El comisario* e *La Señora*.

Tamén traballa na dobraxe desde a década de 1980, tanto como directora como de actriz, e foi a dobradora habitual de Felicity Huffman.

Participou no filme de 2000 *El Bola* e posteriormente apareceu en filmes como *7 vírgenes*, *AzulOscuroCasiNegro*, *El patio de mi cárcel*, *Biutiful* e *La voz dormida*. Por estes tres últimos filmes recibiu candidaturas aos Goya, recibindo o premio en 2011 por *La voz dormida*.

## Filmografía 
## Notas
Orión e a escuridade

***Orión e a escuridade*** (en ) é un filme estadounidense de 2024 dirixido por Sean Charmatz e producido por DreamWorks Animation, animado por Mikros Animation e distribuído por Netflix. Foi escrito por Charlie Kaufman, e baséase no libro infantil homónimo de 2014 de Emma Yarlett. Está protagonizado polas voces de Jacob Tremblay, Paul Walter Hauser, Colin Hanks, Mia Akemi Brown, Ike Barinholtz, Nat Faxon, Golda Rosheuvel, Natasia Demetriou, Aparna Nancherla, Carla Gugino, Matt Dellapina e Angela Bassett. Robert Lydecker e Kevin Lax compuxeron a partitura musical do filme.

*Orión e a escuridade* estreouse no cinema TUDUM dos Ánxeles o 27 de xaneiro de 2024, e en Netflix o 2 de febreiro, onde conta con versión dobrada e subtitulada en galego. Recibiu valoracións positivas da crítica, con eloxios polo seu guión, animación, temas e actuacións.

## Personaxes 
* Jacob Tremblay como Orión Mendelson
** Colin Hanks como Orión Mendelson de adulto
* Paul Walter Hauser como Escuro
* Angela Bassett como Sweet Dreams
* Ike Barinholtz como Light
* Natasia Demetriou como Sleep
* Golda Rosheuvel como Unexplained Noises/Debbie
* Nat Faxon como Insomnia
* Aparna Nancherla como Quiet
* Carla Gugino como nai de Orión
* Matt Dellapina como Dom Mendelson
* Mia Akemi Brown como Hypatia
** Shannon Chan-Kent como Hypatia de adulta
* Shino Nakamichi como Sally
** Ren Hanami como Sally de adulta 
* Jack Fisher como Richi Panichi
* Nick Kishiyama como Tycho
* Werner Herzog como o narrador

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Jenny Saville

**Jennifer Anne Saville**, nada en Cambridge o 7 de maio de 1970, é unha pintora británica, membro do grupo Young British Artists. É coñecida principalmente polos seus monumentais cadros de nus femininos. En outubro de 2018 converteuse na muller artista viva que cotizou máis arta a súa obra nunha poxa.

## Traxectoria 
Saville estudou na Glasgow School of Art (1988-1992), e foille concedida unha bolsa de seis meses para a Universidade de Cincinnati, acabando a súa formación na Slade School Of Fine Art (1992-1993). Ao finalizar os seus estudos, a súa obra interesou ao coleccionista Charles Saatchi, quen mercou a súa obra completa para os seguintes dous anos.

Saville desenvolveu a súa carreira dentro da tradicional técnica da pintura ao óleo, nun estilo figurativo herdeiro da nova figuración das décadas de 1950 e 1960, coa influencia de Rubens e Lucian Freud. Desde o seu debut en 1992, a súa temática centrouse no corpo da muller, en pinturas a grande escala, con figuras vistas desde perspectivas poco habituais, onde os corpos parecen montañas de carne que semellan encher todo o espazo, con predilección por amosar a zona xenital ou por imperfeccións e feridas da pel, con cores brillantes, intensas, dispostas por manchas, predominando os tons vermellos e castaños. En xeral son corpos obesos —adoito autorretrátase—, onde a carne forma pregamentos e engurras, cunhas formas monumentais que parecen a visión que un neno ten dun adulto. Inspirada por Courbet e Velázquez, pinta a muller real, actual, sen ningún tipo de idealización, sen buscar a beleza, só a veracidade, realizando, como ela mesma denomina, «paisaxes do corpo».

En outubro de 2018 a casa de poxas Sotheby's vendeu *Propped* por 10,8 millones de euros, o prezo máis alta pagado nunha poxa por unha artista viva.

## Notas 
## Véxase tamén 
### Ligazóns externas 
*Royal Academy of Arts profile page
*Jenny Saville at Gagosian Gallery
*Jenny Saville at the Saatchi Gallery
*Jenny Saville on Widewalls.ch
*Norton Museum of Art
*Saville on artfact.com
*Saville in the *New York Times*
Ardisana, Llanes

**Ardisana** é unha parroquia do concello de Llanes, no Principado de Asturias. 

## Xeografía 
### Localidades 
### Sitios 
## Notas
4-Tiouridina

A **4-tiouridina** é un nucleósido atípico formado pola base 4-tiouracilo unida ao azucre ribosa, que se encontra en forma de nucleótido (unido a fosfato) no ARN de transferencia (ARNt). A súa biosíntese foi determinada.

## Notas
4-Tiouracilo

O **4-tiouracilo** é un composto orgánico heterocíclico que ten un esqueleto de base nitroxenada pirimidínica. É un derivado da nucleobase uracilo cun átomo de xofre en vez de oxíxeno en posición 4. Atópase de forma natural no nucleósido 4-tiouridina, presente en forma de nucleótido no ARNt.

## Notas
Licensed to Ill

***Licensed to Ill*** é o primeiro álbum de estudio da banda estadounidense de hip hop Beastie Boys, publicado o 15 de novembro de 1986 a través dos selos Def Jam Recordings e Columbia Records. O disco converteuse no primeiro álbum de rap en chegar ao númeto 1 da lista *Billboard 200*, e foi o segundo deste xñenero en ser certificado platino pola RIAA. É un dos discos de estrea máis vendidos de Columbia Records ata a data e foi certificado diamante pola RIAA en 2015 por vender máis de dez millóns de copias nos Estados Unidos. O álbum recibiu aclamación da crítica polo seu estilo musical único, a química entre os membros do grupo e o seu rap estilizado. Desde o seu lanzamento, *Licensed to Ill* foi considerado pola crítica como un dos mellores álbums de hip hop e de estrea de todos os tempos.

A pesar da súa popularidade e éxito, este sería o único álbum do grupo en ser lanzado por Def Jam debido ás diferenzas creativas co produtor Rick Rubin, facendo que o grupo abandonase o selo para asinar con Capitol Records para o seu seguinte álbum, ''Paul's Boutique'' (1989).

## Listaxe de cancións 
## Notas
Policía secreta

Unha forza de **policía secreta** é unha organización policial que opera en segredo para desenvolver as súas funcións. Non debe confundirse coa policía de paisano, a policía ordinaria que viste de civil no desempeño das súas funcións. A policía secreta só acode en casos de emerxencia como atracos, narcotráfico e mesmo posesión de armas ilegais. No entanto, o termo «policía secreta» utilízase con máis frecuencia para denominar as organizacións de estados totalitarios encargadas de vixiar e reprimir a poboación.

## Métodos 
Segundo o criminólogo Nicolas Desurmont, hai tres tipos de vixilancia: vixilancia ostentosa (que pode conducir ao acoso en grupo), vixilancia errática (que é aleatoria) e vixilancia encuberta (que está oculta). A vixilancia ostentosa está asociada coa vixilancia política dunha policía secreta nun obxectivo de linchamento. con base no proxecto enviado pola presidenta Cristina Fernández.
* A DINA da ditadura militar de Augusto Pinochet en Chile (1973-1977)
* O CNI da ditadura militar de Augusto Pinochet en Chile (1977-1990)
* O DAS (1960-2011) e o F2 (1949-1995) en Colombia
* A DFS, que protagonizou a represión política en México desde 1947 e a "guerra sucia" mexicana na década de 1960 e 1970 (1947-1985)
* A OSN da familia Somoza en Nicaragua
* O SEN durante a presidencia de Alberto Fujimori no Perú (1990-2000)
* A Dirección de Seguridade Nacional (1949-1959) e a Dirección dos Servizos de Intelixencia e Prevención (1969-2009) de Venezuela

### O Caribe 
* A PNR de Cuba (1908-1959 reformada), creada durante a presidencia de José Miguel Gómez. É a antecesora da Dirección de Intelixencia de Cuba (DI ou G2). A PNR foi reestruturada por Fidel Castro, inicialmente logo dos enfrontamentos e ataques do Movemento do 26 de xullo.
* A Dirección de Intelixencia de Cuba, coñecida polas siglas DI, DGI ou G2, foi creada durante o goberno de Fidel Castro en Cuba (1961-)
* Servizo de Intelixencia Militar de Rafael Leónidas Trujillo, ditador da República Dominicana (1957-1962)
* Tonton Macoute no Haití de François Duvalier, máis coñecido como Papa Doc (1959-1986)

### Oriente Medio 
* O SAVAK no Irán prerrevolucionario (1957-1979)
* O VEVAK no Irán posterior á revolución (1984-)
* A Mujabarat no Iraq de Saddam Husayn (1973-2003)
* O Mossad de Israel (1949-)

## Notas
Enrique Mariñas

**Enrique Mariñas Romero**, nado en Madrid en 1912 e finado na Coruña o 16 de xuño de 1979, foi un locutor de radio galego.

## Traxectoria 
Nado en Madrid, a familia instalouse na Coruña cando el tiña seis meses, e alí naceron os seus irmáns. Aos vinte e un anos licenciouse en dereito

Traballou como locutor en Radio Coruña desde a súa fundación en 1934, mais ese mesmo ano foi nomeado director de Radio Nacional de España na Coruña, cargo que mantivo ata o seu pasamento. Destacou especialmente nas retransmisións de fútbol, traballando durante trinta anos canda Matías Prats. e Luis Mariñas.

En 1997 o concello da Coruña dedicoulle unha rúa no barrio de Matogrande.

## Obras 
* *La jugada final*, recompilación de artigos

## Notas 
## Véxase tamén 
### Ligazóns externas 
* Consello da Cultura Galega